Jul 15,2018
బ్లాక్‌ చైన్‌ టెక్నాలజీ విప్లవాత్మక మార్పులు
హైదరాబాద్‌: బ్లాక్‌ చైన్‌ టెక్నాలజీ ద్వారా వ్యవసాయ రంగంలో విప్లవాత్మకమైన మార్పులు రానున్నాయనీ, తద్వారా రైతుల జీవన స్థితిగతులు మెరుగు పడనున్నాయని బ్లాడ్రిడ్జ్‌ గ్లోబల్‌ ఎక్సెలెన్స్‌ హషికేశ్‌ నాశిక్కర్‌ వెల్లడించారు. తెలంగాణ మరియు ఆంధ్ర ప్రదేశ్‌ రాష్ట్రాల పారిశ్రామిక, ఆర్థిక మరియు వాణిజ్య మండళుల సమాఖ్య (ఎఫ్ట్యాప్సీ) ఏర్పాటు చేసిన 'అడాప్షన్‌ ఆఫ్‌ బ్లాక్‌ చైన్‌ టెక్నాలజీ ఇన్‌ అగ్రికల్చర్‌ అండ్‌ ఫుడ్‌ ప్రాసెసింగ్‌ ఇండిస్టీ' సదస్సులో ఆయన పాల్గొని ప్రధాన ప్రసంగం చేశారు. నాశిక్కర్‌ మాట్లాడుతూ బ్లాక్‌ చైన్‌ టెక్నాలజీ ద్వారా వ్య్వసాయంలో దిగుబడి తరుగుదలకు ఫుల్‌స్టాప్‌ పడనుందని..విత్తనాలు, మొలకలలో నాణ్యత పెరగడం, రైతుల ఫెయిల్యూర్‌కు అవకాశం తగ్గిపోతాయని అన్నారు. జాతీయ స్థాయిలో వ్యవసాయ జాతీయోత్పత్తి పెరుగుతుందనీ, తద్వారా రైతుల ఆదాయం గణనీయంగా పెరుగుతుందన్నారు. అలాగే వ్యవసాయ రంగంలో తలసరి ఆదాయం పెరిగి, వ్యవసాయరంగంలో ఉద్యోగ అవకాశాలు మరింతగా పెరుగుతాయన్నారు. బ్లాక్‌ చైన్‌ ఇకో సిస్టం ద్వారా రైతులు, పెస్టిసైడ్‌ కంపెనీలు, ఫర్టిలైజర్‌ కంపెనీలు, వ్యవసాయ కూలీలు, వ్యవసాయ మెషినరీల ఉత్పత్తిదారులు, వ్యవసాయ పనిముట్ల తయారీదారులు, మిల్లర్లు, గ్రేడింగ్‌ యూనిట్లు, మార్కెట్‌ యార్డులు, స్టోరేజ్‌ కంపెనీలు, ట్రాన్స్‌ పోర్ట్‌ కంపెనీలు, కొనుగోలుదారులు, డిస్ట్రిబ్యూటర్లు, రిటెయిలర్లు మొత్తం ఏకతాటిపైకి చేరుకుంటారని అన్నారు. క్లౌడ్‌ విధనంలో బ్లాక్‌ చైన్‌ టెక్నాలజీ ద్వారా సమాచార మార్పిడి చేసుకోవడం వల్ల వ్యవసాయ రంగం విప్లవాత్మక అభివద్ది వైపు పయనించనుందన్నారు. ఎఫ్ట్యాప్సీ అధ్యక్షులు గౌర శ్రీనివాస్‌ అధ్యక్షతన జరిగిన ఈ సదస్సులో యైర్కేవ్‌ టెక్నాలజీస్‌ మేనేజంగ్‌ డైరెక్టర్‌ యు.కె రఘు ప్రసంగించారు.
మీ స్నేహితులకు రికమెండ్ చెయ్యండి